Efter syndefallet

Efter syndefallet (engelsk: After the Fall) er et teaterstykke som hadde premiere på Broadway 23. januar 1964. Elia Kazan hadde regien, mens Repertory Theatre of Lincoln Center var produsent. I hovedrollene spilte Barbara Loden og Jason Robards, mens Faye Dunaway hadde en mindre rolle. Arthur Miller baserte angivelig manuset på det mislykkede ekteskapet sitt med Marilyn Monroe. Produksjonen ble avsluttet 29. mai 1965 etter 208 forestillinger. 

Handling
Handlingen foregår inni hodet på den jødiske intellektuelle mannen Quentin fra New York. Han prøver å finne ut om han skal gifte seg med sin nye kjæreste Holga. Teaterstykket har blitt kritisert for å være altfor likt Millers eget liv, spesielt rollefiguren Maggies selvmord som er svært likt Monroes. Det er også kjent for å være vanskelig å følge med på ettersom det ikke følger et tradisjonelt handlingsmønster, og ofte er surrealistisk. Alle scenene, utenom den siste, foregår inni hodet på protagonisten. På scenen ble dette vist som en stol foran et vaktårn i en konsentrasjonsleir. Dette er igjen omgitt av en gigantisk vindeltrapp. Handlingen foregår over en lengre periode, og rollefigurene dukker opp etterhvert som protagonisten husker dem og forsvinner ofte før historiene deres er løst, før de plutselig kan dukke opp igjen på et senere tidspunkt.

Opprinnelige rolleinnehavere
 Skuespiller  RolleRuth Attaway  Carrie, Maggies tjenestepikeStanley Beck  Mann i parkenMariclare Costello  Louise, Quentins fraskilte første koneScott Cunningham  LegeFaye Dunaway  SykepleierCrystal Field  Kvinne med papegøyeLou Frizzell  Formann (reserve)James Greene  Clergyman Hal Holbrook  Pastor Haley Barnes Salome Jens  Holga, Quentins mulige tredje koneVirginia Kaye  Quentins morZohra Lampert  Felice, en skilt danserinneBarbara Loden  Maggie, Quentins avdøde andre konePaul Mann  Quentins farRalph Meeker  Mickey, en advokat som har fornektet sin kommunistiske fortidJason Robards  Quentin, en advokat i 40-årenePatricia Roe  Elsie, Lous koneHarold Scott  Lucas/Pastor Haley Barnes (reserve)Diane Shalet  Sykepleier/SekretærDavid J. Stewart  Lou, professor som risikerer å få sparken grunnet sin kommunistiske fortidMichael Strong  Dan, Quentins brorJack Waltzer  PortørDavid Wayne  Formann

Priser og nominasjoner
1964: Vunnet: Tony Award: Beste skuespillerinne i et teaterstykke, Barbara Loden.
1964: Nominert: Tony Award: Beste skuespiller i et teaterstykke, Jason Robards.
1964: Vunnet: Theatre World Award, Barbara Loden.
2005: Vunnet: Theatre World Award: Carla Gugino.
2005: Nominert: Drama Desk Award: Beste scenografi i et teaterstykke, Richard Hoover.

Andre versjoner
TV-filmen After the Fall fra 1974, med Faye Dunaway, Christopher Plummer, Bibi Andersson og Brooke Shields i hovedrollene, er basert på teaterstykket. Den 25. juni 2004 hadde en nyoppsetning av teaterstykket premiere på Broadway. Produksjonen ble avsluttet 12. september 2004 etter 53 forestillinger. 

Eksterne lenker
 After the Fall hos Internet Broadway Database
 After the Fall (2004) hos Internet Broadway Database

Kategori:Skuespill fra USA
Kategori:Skuespill fra 1964